**GRADSKO KAZALIŠTE LUTAKA SPLIT**

**IZVJEŠTAJ O REALIZACIJI PROGRAMA**

**GRADSKOG KAZALIŠTA LUTAKA**

**U RAZDOBLJU OD**

**1.1.2024.-31.12.2024.**

Gradsko kazalište lutaka Split je u 2024. godini u programskom dijelu, realiziralo:

* **Četiri premijere:**

**KARNEVAL ŽIVOTINJA, Camllla Saint-Saensa, režija i tekst: Siniša Novković, u koprodukciji s Hrvatskim domom.**

**NIJE PAS BEŠTIJA, Miljenka Smoje, režija: Goran Golovko, dramaturgija i stihovi songova: Marina Vujčić.**

**RECI AAA!!!, Branka Ružića, režija: Branko Rakić.**

**DANKOVO SRCE, prema motivima priče Maksima Gorkog, režija: Jure Radnić, tekst: Valentina i Luka Mavretić.**

* **Jedna obnova:**

**SNJEGOVIĆ POŠTAR, režija: Ljudmila Fedorova**

* **Jedan poseban program:**

**PRIČAONIČARI, interaktivna radionica pričanja priča, režija i tekst: Siniša**

**Novković.**

* **Šest repriznih naslova:**

**Maca Papučarica, Kaktus bajka, Magarac i čarobnjak, Kako su Ljiljo i Kosjenka pobijedili Zlu Neslogu, Romeo i Julija error 404 i Judita.**

* **17. Festival hrvatske drame za djecu ''Mali Marulić''**
* **Nastupe na pet festivala u zemlji i jednom u inozemstvu ( 17. Mali Marulić, 10. FEDU festival u Sarajevu, 3. InPutFest Karlovac, 57. PIF, 1. Festival Split za djecu i 27. Assitej u Čakovcu).**
* **Gostovanja u Vrgorcu, Solinu, Pločama i Subotici.**

Gostovanja drugih kazališta i predstava u GKL-u: “Down by law” Udruge za sindrom Down-21, “Novorođena”, ispitna produkcija UMAS, “Stand-up po splicki” kolektiva Splicke Scene, u sklopu 34. Marulićevih dana: ”Zbilja” HNK Zagreb i “Bilo bi šteta da biljke krepaju” Apacheta Sala/Estudio iz Argentine, u sklopu festivala UMAS: “Tuđe topline”, čitanje teksta za odrasle i “Učene žene”, ispitna produkcija, Priča mi se priča: “Djed i repa” teatra Poco Loco i Antigona (PlayDrama), nastup 3. Split TASK festivala, koncert KUD Branislav Nušić, koncert udruge Glazbene niti ljubavi i predstava „Đe si za Novu?“ u organizaciji Zajednice Crnogoraca Split.

Ostvarili smo **258 programa predstava u vlastitoj produkciji** *(premijere, reprize, 17.. Mali Marulić)* za **36 248 gledatelja.** Od toga je 191 izvedba odigrana u zgradi GKL-a za ukupno 26 906 gledatelja, a 67 izvedbi izvedeno je izvan kazališne zgrade (gostovanja, festivali, vrtići) za ukupno 9 342 gledatelja.

U 2024. godini smo, uključujući popratne i gostujuće programe, realizirali ukupno **280 programa za 38 521 gledatelja.**

Predstave i umjetnici GKL-a Split dobili su šest strukovnih nagrada.

* **PREMIJERNI PROGRAM**

**Koprodukcija s Hrvatskim domom Split**

**Camille Saint-Saëns: KARNEVAL ŽIVOTINJA**

Tekst i režija: Siniša Novković

Scenografija, rekvizita i lutake: Tina Vukasović Đaković

Kostimi: Sonja Obradović

Oblikovanje svjetla: Lucijan Roki

Igraju: Justina Vojaković Fingler, Sanja Crljen, Franko Đaković, Stipe Gugić i Tonči Tranfić (pijanist)

Premijera: 30. siječnja 2024.

Predstava je izvedena 2**7** puta za 4 924 gledatelja.

**Prema “pasjim noveletama” Miljenka Smoje:**

**NIJE PAS BEŠTIJA**

Režija: Goran Golovko

Stihovi songova i dramatizacija: Marina Vujčić

Scenografija i lutke: Vesna Balabanić

Glazba: Jakov Salečić i Frane Duilo

Kostimi: Mladen Radovniković

Scenski pokret: Anja Ostojić

Oblikovanje tona: Franko Perić

Oblikovanje svjetla: Lucijan Roki

Igraju: Alin Antunović, Andrea Majica, Ivan Medić, Branimir Rakić i Sanja Vidan

Premijera: 20. veljače 2024.

Predstava je izvedena 9 puta za 1 204 gledatelja.

**Branko Ružić**

**RECI AAA…**

Tekst: Branko Ružić

Režija: Branimir Rakić

Scenografija, lutke i kostimi: Danira Matošić

Glazba: Matija Antolić

Oblikovanje tona: Franko Perić

Oblikovanje svjetla: Lucijan Roki

Igraju: Milena Blažanović, Milana Buzolić i Stipe Gugić

Premijera: 20. travnja 2024.

Predstava je izvedena 46 puta za 6 499 gledatelja.

**Valentina i Luka Mavretić, inspirirano motivima “Legende o Danku”**

**DANKOVO SRCE**

Tekst: Valentina Mavretić i Luka Mavretić

Režija: Jure Radnić

Scenografija: Jure Radnić, Karmen Telišman i Helena Bacinger Škrlec

Kostimi: Sonja Obradović

Glazba: Tvrtko Hopek

Oblikovanje tona: Franko Perić

Oblikovanje svjetla: Lucijan Roki

Igraju: Stipe Gugić, Andrea Majica, Branimir Rakić, Justina Vojaković - Fingler, Milena Blažanović, Stipe Jelaska i Petar Salečić

Premijera: 28. lipnja 2024.

Predstava je izvedena 9 puta za 1 234 gledatelja.

* **POSEBNI PROGRAM**

Siniša Novković

**PRIČAONIČARI**

Tekst i režija: Siniša Novković

Scenografija i rekviziti: Tina Vukasović Đaković

Kostimi: Sonja Obradović

Oblikovanje svjetla: Lucijan Roki

Igraju: Sanja Crljen I Franjo Đaković

Program je izveden 32 puta za 2 079 gledatelja.

* **REPRIZNI NASLOVI**
* **Ela Peroci: MACA PAPUČARICA**

Predstava je izvedena 40 putaza6 776 gledatelja.

* **Sunčana Škrinjarić: KAKTUS BAJKA**

Predstava je izvedena12 putaza1 819 gledatelja.

* **Stanislav Femenić: MAGARAC I ČAROBNJAK**

Predstava je izvedena4 putaza671 gledatelja.

* **Branimir Rakić: KAKO SU LJILJO I KOSJENKA POBIJEDILI ZLU NESLOGU**

Predstava je izvedena3 putaza339 gledatelja.

* **Elvis Bošnjak: ROMEO I JULIJA ERROR 404**

Predstava je izvedena1 putza45 gledatelja.

* **Marko Marulić: JUDITA**

Predstava je izvedena3 putaza409 gledatelja.

* **17. FESTIVAL HRVATSKE DRAME ZA DJECU ''MALI MARULIĆ'', 8. – 12. travnja 2024.**

Sedmanaesti po redu Festival hrvatske drame za djecu ''Mali Marulić'', u organizaciji Gradskog kazališta lutaka Split, ponovno se održao u svom tradicionalnom proljetnom terminu, prvoj polovici travnja.

Između prijavljene dvadeset i četiri predstave, selektorica ovogodišnjeg Festivala Nikolina Rafaj, dramaturginja, odabrala je osam za natjecateljski dio programa.

Uz predstavu splitskog GKL-a, domaćina Festivala, izvedeno je još sedam naslova iz Zagreba, Velike Gorice, Varaždina i Zadra, a tijekom pet festivalskih dana predstave su igrale na pozornicama Gradskog kazališta lutaka Split, Gradskog kazališta mladih i Kazališta lutaka Zadar.

U sklopu svečanog otvaranja dodijeljene su nagrade Natječaja za najbolji dramski tekst za lutkarsko kazalište i kazalište za djecu, koji je integralni dio festivala. Žiri Natječaja u sastavu Bruna Bebić, predsjednica, Jasmina Parić i Jasen Boko najboljim je proglasio tekst ‘'Ninja Batteur'' autorice Lucija Klarić kojoj je pripala prva nagrada. Drugu nagradu dobila je autorica Melani Glavinić za tekst ''Karakondžula'', dok je treću nagradu osvojila Marina Vujčić za tekst ‘'Što sve flora mora''.

Osim izvedbi odabranih predstava, održani su i prateći festivalski programi. Nagrađeni tekst čitali su studenti glume Umjetničke akademije u Splitu, u dvorani Gradskog kazališta lutaka Split, dok su u osnovnim školama OŠ kneza Trpimira i OŠ Žnjan-Pazdigrad održani programi slušaonica radio-igre za djecu u produkciji Dramskog programa Hrvatskog radija, pod vođenjem urednice Nives Madunić-Barišić koja je s djecom obrađivala slušane radio-igre nastale prema odabranim nagrađenim tekstovima prijašnjih Natječaja Mali Marulić.

Stručni žiri festivala u sastavu: Goran Golovko, redatelj, Magdalena Mrčela, spisateljica, novinarka i profesorica hrvatskog jezika i književnosti, te Ana Marija Veselčić, glumica dodijelio je nagrade najboljim predstavama i umjetničkim ostvarenjima Svoju nagradu najboljoj predstavi dodijelio je dječji žiri koji je činilo pet učenika splitskih osnovnih škola.

**Za vrijeme 17. Festivala MM odigrano je ukupno 9 izvedbi predstava za 1 217 gledatelja. Slušaonicama radio-igre za djecu i čitanju nagrađenog teksta prisustvovalo je još 217 učenika osnovnih škola, pa je sveukupno u 5 dana realizirano 14 događanja za 1 434 posjetitelja.**

**OSTALO**

**U 2024. godini, Gradsko kazalište lutaka Split sudjelovalo je na 6 kazališnih festivala:**

1. 17. Festival hrvatske drame za djecu Mali Marulić (predstave ‘'Magarac i čarobnjak” i “Romeo i Julija error 404”)

2. 10. Festival dječje umjetnosti, Sarajevo (predstava „Maca Papučarica“)

3. 3. InPuT festival, Karlovac (predstava „Magarac i čarobnjak“)

4. 57. PIF festival, Zagreb (predstava „Kako su Ljiljo i Kosjenka pobijedili Zlu Neslogu“)

5. 27. Susret profesionalnih kazališta za djecu i mlade Hrvatskog centra Assitej, Čakovec (predstava „Maca Papučarica“)

6. 1. Festival Split za djecu

**NAGRADE U 2024. :**

**17. Mali Marulić – Split, 8.4.-12.4.2024.**

Nagrada za najbolju skupnu igru i animaciju ansamblu predstave „Magarac i čarobnjak“ Gradskog kazališta lutaka Split.

**57. PIF – Međunarodni festival kazališta lutaka, Zagreb, 2024.**

Nagrada za kolektivnu animaciju ansamblu predstave „Kako su Ljiljo i Kosjenka pobijedili Zlu Neslogu“ Gradskog kazališta lutaka Split.

**27. Susret profesionalnih kazališta za djecu i mlade Hrvatskog centra Assitej, Čakovec, 2024.**

Nagrada za najbolju predstavu u cjelini predstavi „Maca Papučarica“ Gradskog kazališta lutaka Split.

Nagrada za dramski tekst Ivani Đuli i Milici Sinkauz za predstavu „Maca Papučarica“.

Nagrada za likovno oblikovanje lutaka Aleni Pavlović za predstavu „Maca Papučarica“.

Nagrada za oblikovanje svjetla Lucijanu Rokiju za predstavu „Maca Papučarica“.

**SAŽETAK:**

Gradsko kazalište lutaka Split izvelo je ukupno 280 programa, od kojih je 258 u vlastitoj produkciji. U odnosu na prošlu godinu, kada je izveden 273 programa od kojih 252 u vlastitoj produkciji, uočljivo je blago povećanje broja igranja. Ukupan broj gledatelja produkcije GKL-a veći je za 17,79% što nije u korelaciji s tek blagim povećanjem broja izvedbi, pogotovo uzevši u obzir da se broj raspoloživih mjesta u dvorani smanjio prilagodbom iste za pristup osobama smanjene pokretljivosti (sa 175 stalnih mjesta na 157). Vjerojatan razlog tom neskladu bio bi povećani interes za premijerne naslove kojih je u ovom razdoblju bilo 4 uz 1 poseban program i 1 obnovu, dok je prošle godine bilo samo 4 premijerna naslova bez posebnih programa i obnova.

Gradsko kazalište lutaka Split značajno je limitirano u svojoj produkciji nedostatkom posebnog prostora za probe. Svaka proba, uključujući i one čitaće, mora se odvijati na samoj sceni jer je to jedini pogodan prostor kojeg imamo. Zbog toga se rad na novim premijerama odvija u popodnevnim satima dok jutrom igraju predstave pred publikom. Koprodukcijom s Hrvatskim domom uspjeli smo olakšati taj pritisak na scenu i usporedo raditi na dvije predstave istovremeno, na dvije različite scene. To nam je omogućilo da, usprkos zahtjevnom okviru od 260 predstava u vlastitoj produkciji godišnje, dobijemo vrijeme i prostor za izradu kvalitetne lutkarske predstave za odraslu publiku povodom obilježavanja Smojine godine.

Uspješno smo realizirali i 17. Festival hrvatske drame za djecu „Mali Marulić“ u punom planiranom opsegu.

Ansambl Gradskog kazališta lutaka Split i njegova umjetnička produkcija u 2024. godini nagrađena je sa šest strukovnih nagrada, što svjedoči o stalnom profesionalnom nastojanju i postizavanju izvrsnosti u svojoj temeljnoj djelatnosti usprkos svim problemima i ograničenjima s kojima se suočava.

Ravnatelj:

Lucijan Roki